open-index/open-wikipedia-markdown huggingface dataset:
Distriktet Güzelyurt

**Distriktet Güzelyurt** (tyrkisk *Güzelyurt ilçesi*) er eit distrikt i Nord-Kypros. Distriktet ligg i den nordvestlege delen av øya Kypros. Distriktet vart skild ut frå distriktet Lefkoşa i 1998. I 2016 vart distriktet delt ved at Lefke vart skild ut som eige distrikt. Fram til den tyrkiske invasjonen i 1974 var området ein del av distriktet Levkosía i Republikken Kypros.

Distriktet hadde eit areal på 381&nbsp;kvadratkilometer før Lefke vart skild ut.

## Folketal
Utviklinga av folketalet i distriktet:

## Administrasjon
Distriktsadministrasjonen i byen Güzelyurt (Mórfou) representerer den nord-kypriotiske staten i distriktet.

## Kommunar
Distriktet har denne kommunen (innbyggjartal 2011 i parentes):
### Underdistriktet Güzelyurt Merkez
*Güzelyurt (Mórfou) (18&nbsp;946)

## Kjelder

## Bakgrunnsstoff
Distriktet Girne

**Distriktet Girne** (tyrkisk *Girne ilçesi*) er eit distrikt i Nord-Kypros. Distriktet ligg i den nordlege delen av øya Kypros og har eit areal på 690&nbsp;kvadratkilometer. Fram til den tyrkiske invasjonen i 1974 høyrde området til distriktet Kerýnia i Republikken Kypros.

## Folketal
Utviklinga av folketalet i distriktet og underdistrikta:

## Administrasjon
Distriktsadministrasjonen i byen Girne (Kerýnia) representerer den nord-kypriotiske staten i distriktet. Leiar for distriktsadministrasjonen (tyrkisk kaymakam) er (i 2016) Mehmet Envergil.

## Kommunar
Distriktet har desse kommunane (innbyggjartal 2011 i parentes):
### Underdistriktet Girne Merkez
*Girne (Kerýnia) (33&nbsp;207)
*Alsancak (Karavás) (6&nbsp;579)
*Çatalköy (Ájos Epíktitos) (5&nbsp;652)
*Dikmen (Díkomo) (9&nbsp;120)
*Esentepe (Ájos Amvrósios) (2&nbsp;414)
*Lapta (Lápithos) (7&nbsp;839)
Landsbyen Karaman (Kármi) (55) ligg utanfor kommunestrukturen.
### Underdistriktet Çamlıbel
*Lapta (Lápithos) (4&nbsp;279)
Kommunen Lapta strekkjer seg inn i båe underdistrikta

## Kjelder

## Bakgrunnsstoff
Mona Fossdal

**Mona Fossdal** () er ein norsk grafisk designar og illustratør, forfattar, lærar og avdelingsleiar.

Fossdal er frå Vaksdal i Hordaland, men har sidan 1995 budd i Sogn og Fjordane (i Jølster, Førde og Eikefjord). Fossdal har hovudfag (master) i grafisk design og illustrasjon ved Kunsthøgskolen i Bergen, master i Organisasjon og leiing ved Høgskulen på Vestlandet (HVL), pedagogisk utdanning frå Høgskulen i Sogn og Fjordane, og høgare utdanning innan IKT, mediefag og kunsthistorie. 

Frå 1995 til 2014 arbeidde Fossdal som lektor med tilleggsutdanning ved Mo og Jølster vgs. Frå hausten 2014 fram til sommaren 2023 har ho vore tilsett som avdelingsleiar i mediefag og kunstfag ved Hafstad vgs i Førde, og frå hausten 2023 som avdelingsleiar ved nye Førde vgs. Ho har skrive, illustrert og designa ei rekkje biletbøker for barn.

## Bibliografi
*

*

*

*

*
*
*

*2014 &#x2013; *Jimi rocker skogen*   (Sandvika: Barnebokforl.) . ISBN 978-82-92776-41-4
*
*

## Kjelder

* Mona Fossdal på Juritzen forlag 

## Bakgrunnsstoff
* Mona Fossdal sin blogg
Unni Eikeseth

**Unni Eikeseth** () er ein norsk kjemikar, forskningsjournalist og sakprosaforfattar frå Førde. 

Eikeseth er utdanna cand. scient. i organisk kjemi frå Universitetet i Bergen i 1998. Frå 2002 til 2015 var ho vitskapsjournalist i NRK, der ho mellom anna var programleiar i Newton til 2005. Ho har også jobba som lektor Trondheim katedralskole i eit år. Frå 2015 har ho vore universitetslektor i naturfagsdidaktikk ved NTNU. Eikeseth har utgitt fleire bøker for barn og ungdom om naturfaglege emne. 

## Bibliografi
### Bøker
*

*

*

*

*

*

*

*
*
*

* Publikasjonar i Cristin

### I bøker - eit utval
*

## Referansar

## Bakgrunnsstoff
* Presentasjon av Unni Eikeseth ved ntnu.no 
* Program med Unni Eikeseth i NRK sitt nett-TV
Jhelum

**Jhelum** (uttalt dʒe:ləm) er ein by i Panjab i Pakistan. Han har kring 145 000 innbyggjarar (1998).  Byen ligg ved vestbreidda av elva Jhelum, rundt 10 mil søraust for Rawalpindi.

Historisk er staden knytt til Aleksander den store, som skal ha kryssa elva Jhelum her. Ein har også spekulert i om gamlebyen her, på den andre sida av elva, er den same som Bukefala, byen Aleksander grunnla til minne om hesten sin på 300-talet f.Kr.

Dei viktigaste næringsvegane i Jhelum er tekstilproduksjon og tømmerhandel med tilknytte sagbruk og papirfabrikkar. 
Byen har både veg- og jernbanebru over elva Jhelum, og har transport til Peshawar og Lahore både gjennom jernbanen og hovudvegen, Grand Trunk Road.

Det finst fleire høgskular i byen med tilknyting til Universitetet i Panjab.

## Kjelder
Distriktet Lefkoşa

**Distriktet Lefkoşa** (tyrkisk *Lefkoşa ilçesi*) er eit distrikt i Nord-Kypros. Distriktet ligg sentralt på øya Kypros og har eit areal på 502&nbsp;kvadratkilometer. Fram til den tyrkiske invasjonen i 1974 var området ein del av distriktet Levkosía i Republikken Kypros, med unntak av  dei tre landsbyane Yiğitler (Ársos), Kırıkkale (Meloúsia) og Tremeşe (Tremetousiá) frå distriktet Lárnaka og landsbyen Gaziköy (Afánia) frå distriktet Ammókhostos. Distriktet Güzelyurt vart fråskild i 1998.

## Folketal
Utviklinga av folketalet i distriktet og underdistrikta:

## Administrasjon
Distriktsadministrasjonen i byen Lefkoşa (Nord-Levkosía) representerer den nord-kypriotiske staten i distriktet. Leiar for distriktsadministrasjonen (tyrkisk kaymakam) er (i 2016) Alkan Değirmencioğlu.

## Kommunar
Distriktet har desse kommunane (innbyggjartal 2011 i parentes):
### Underdistriktet Lefkoşa Merkez
*Lefkoşa (Nord-Levkosía) (82&nbsp;929)
*Akıncılar (Louroukína) (390)
*Alayköy (Jerólakkos) (3&nbsp;884)
*Gönyeli (Kióneli) (17&nbsp;277)

### Underdistriktet Değirmenlik
*Değirmenlik (Kythréa) (11&nbsp;895)

## Kjelder

## Bakgrunnsstoff
Bjørn Nilsen

**Bjørn Hervik Nilsen** () var ein norsk friidrettsutøvar frå Stavanger som åra 1956-58 vann fem NM-gull på sprintdistansane 100 m og 200 meter. Nilsen, som var medlem av IL Skjalg, forbetra dei norske rekordane på både 100 og 200 m. 

## Aktiv
Både i 1955 og 1956 tangerte Nilsen den norske rekorden på 200 meter, lydande på 21,5 sekundar, ein rekord sett av Haakon Tranberg i 1939. Den 30. juli 1956 sprang Nilsen inn til rekordtida 21,3 på Bislett stadion i Oslo. Ei veke seinare, den 5. august 1956 i Trondheim, tangerte han norsk rekord på 100 meter med 10,4 sekundar.

Den 23. mai 1957 forbetra Nilsen noregsrekorden på 100 eter til 10,3 sekundar under eit stemne på Vestbana i Stavanger. Seinare sommaren 1957 tangerte han sin eigen 200-metersrekord to gongar, før Carl Fredrik Bunæs gjorde det same. 26. juni 1958 flytta Nilsen den norske rekorden på 200 meter til 21,2 på Krohnsminde i Bergen, og tangerte rekordtida fem dagar seinare i Sandnes. Den 8. august 1958 forbetra han rekorden på distansen til 21,1 sekundar på Bislett stadion. Seinare i same sesongen vart han nummer to på 400 meter i ein landskamp i Oslo, tida 47,6 var hans beste på distansen og 0,2 sekund bak Audun Boysen sin noregsrekord.

Nilsen deltok i EM i friidrett 1958 i Stockholm. Han vart utslått i semifinalane både på 100 og 200 meter, etter å ha vorte tredjemann i sitt heat i begge tilfella. På 100 meter enda han på delt niandeplass med tida 10,8, medan han på 200 meter vart nummer sju på tida 21,5, best av dei som ikkje kvalifiserte seg til finalen.  Åra 1956-58 vann han fem gullmedaljar i noregsmeisterskapen, tre strake på 100 m og to på 200 m. Han slutta tevla etter 1960-sesongen.

Nilsen døydde av kreft i 1966, etter å ha fullført tannlegestudiet i Tyskland.

### Medaljar i norske meisterskap
*1955: Sølvmedalje på 200 m – 22,2, bak Birger Marsteen (22,0)
*1956: Gullmedaljar på 100 m – 10,5 og 200 m – 21,6
*1957: Gulllmedalje på 100 m – 10,6, sølvmedalje på 200 m – 22,0 (bak Carl Fredrik Bunæs 21,3)
*1958: Gulllmedaljar på 100 m – 10,7 og 200 m – 21,5

## Kjelder
* Friidrett.no

## Bakgrunnsstoff
*
Andelsbuch

**Andelsbuch** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 19,6&nbsp;km² og hadde i kring 2&nbsp;400 ibuarar i 2016. Kommunesenteret i Andelsbuch ligg 613 meter over havet.

Landbruket spelar ei viktig rolle, 41&nbsp;% av landarealet vert nytta til jord- og skogbruk. Også turismen er ei viktig næring.

36&nbsp;% av flatevidda i kommunen er skogvaksen, medan 17&nbsp;% er snaufjell. 

## Kjelder

**Denne artikkelen bygger på «[[:de:Andelsbuch|Andelsbuch]]» frå ,  den 30. april 2016.*
Riefensberg

**Riefensberg** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 14,8 km² og hadde 1037 ibuarar i 2016. Landsbyen Riefensberg ligg 781 meter over havet. Kommunen grensar i aust til delstaten Bayern i Tyskland.

Landbruk og turisme er dei dominerande næringane i kommunen, der 45% av arealet vert nytta til jord- eller skogbruk. 36&nbsp;% av flatevidda er skogvaksen, medan 12&nbsp;% er snaufjell.

## Kjelder

**Denne artikkelen bygger på «[[:de:Riefensberg|Riefensberg]]» frå ,  den 30. april 2016.*
Hittisau

**Hittisau** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 46,6 km² og hadde nærare 2&nbsp;000 ibuarar i 2016. Landsbyen Hittisau ligg 798 meter over havet. Kommunen har i aust og nor ei lengre grense til delstaten Bayern i Tyskland.

Landbruk er ei viktig næring, og har hatt heile 81 setrar i drift. Turismen spelar òg ei viktig rolle. 41&nbsp;% av flatevidda i Hittisau er skogvaksen, medan 35&nbsp;% er snaufjell.

## Kjelder

**Denne artikkelen bygger på «[[:de:Hittisau|Hittisau]]» frå ,  den 30. april 2016.*
Lingenau

**Lingenau** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 6,88 km² og hadde over 1&nbsp;400 ibuarar i 2016. Landsbyen Lingenau ligg 685 meter over havet.

Landbruk og turisme er hovudnæringane i kommunen. Heile 60&nbsp;% av arealet er nytta til jord- eller skogbruk. 31&nbsp;% av flatevidda i Lingenau er skogvaksen.

## Kjelder

**Denne artikkelen bygger på «[[:de:Lingenau|Lingenau]]» frå ,  den 30. april 2016.*
Broadcast Wave Format

**Broadcast Wave Format (BWF)** er eit lydfilformat definert av EBU i 1997 og oppdatert i 2001, 2007 og 2011. BWF vart utvikla for å fungera som eit standard format for utveksling av programmateriale mellom Digitale audioarbeidsstasjonar. Det bygger på Wave-formatet, men definerer metadata som er spesielt nyttig for kringkasingsstasjonar, som til dømes synkronisering.

## Sjå òg
* Wave 
* RIFF
* RF64
* Wave64

## Referansar
Thor Spydevold

**Thor Spydevold** () er ein norsk tidlegare fotballspelar frå Greåker i Østfold, cupmeister 1966 med Fredrikstad Fotballklubb og landslagsspelar 1968-72.

### Klubbspel
Spydevold var angrepsspelar på Greåker Idrettsforening i den såkalla maratonserien 1961/-62. Far hans, Bjørn Spydevold, trente då Greåker IF, så då faren tok over trenarjobben i Sarpsborg Fotballklubb før 1963-sesongen, melde Thor Spydevold seg inn i SFK. Han spelte på klubben då det vart tap mot Rosenborg Ballklub i NM-finalen 1964, og fekk elles med seg bronsemedaljar både i 1. divisjon fotball for menn 1964 og 1965.

Då faren fekk oppdraget med å trene Fredrikstad FK i 1966, tok han med seg Thor Spydevold, som ved den tid var flytta ned på midtstopparplass, ein posisjon han hadde resten av si tid på fotballbana. Allereie i sin fyrste sesong med FFK oppnådde Thor Spydevold høgdepunktet, siger i NM-finalen. Sidan fekk han seriesølv i 1969-sesongen. Frå 1971-74 spelte han på ny i Sarpsborg FK, eit lag som rykte ned i 2. divisjon i hans siste sesong.

### Landslagsspel
Frå 1968 til -72 spelte Spydevold 28 landskampar i midtforsvaret til det norske landslaget. I sin femte landskamp, 6. november 1968 i franske Strasbourg, var han med då Noreg overraska med å slå heimelaget med 1-0 i ein VM-kvalifiseringskamp. Derimot var det sidan langt mellom høgdepunkta for Noregs landslag i hans tid.

### Merittar
*Noregsmeister: 1966 med Fredrikstad
*Tapande cupfinalist: 1964 med Sarpsborg FK, 1969 med Fredrikstad FK
*Sølv i 1. divisjon: 1969 med Fredrikstad FK

## Kjelder

**Denne artikkelen bygger på «[[:nb:Thor Spydevold|Thor Spydevold]]» frå ,  den 30. april 2016.*
Asbjørn Hansen

**Asbjørn Hansen** ()var ein norsk landslagsmålvakt i fotball og cupmeister med IL Sparta i 1952. I tida 1952-61 spelte han 52 landskampar for Noreg.

## Aktiv
Hansen debuterte på det norske landslaget i ein bortekamp mot Jugoslavia i Zagreb 25. juni 1952, tre veker før dei to landa begge reiste til Sommar-OL i Helsinki. Hansen var med i OL-troppa, men det var veteranen Tom Blohm som fekk vakte målet då Noreg tapte 1-4 mot Sverige og vart utslått i 1. runde. Etter olympiaden var han jamnaste fyrstevalet som Noregs målvakt i ti sesongar framover, bortsett frå 1958-sesongen.

Hausten 1952 var Hansen ei viktig brikke då IL Sparta opplevde å gå heilt til NM-finalen, der laget vann 3-2 over eit anna overraskingslag, Solberg IF frå Buskerud. Han spelte på Sparta til laget i 1958 enda sist i Hovudserien. Sidan stod han i mål hos byrivalen Sarpsborg Fotballklubb til han la opp.

«I sine største kamper leverte Asbjørn Hansen keeperspill av høyeste europeiske klasse». Han «grep resolutt og befriende inn i prekære situasjoner, arbeidet glimrende i feltet og ga klar beslkjed når han dirigerte sine forsvarsspillere», skriv Magnus Breili i *Fotballboken*.

### Merittar
*Noregsmeister: 1952 med IL Sparta
## Referansar

## Bakgrunnsstoff
*eu-football
*Magnus Breili:*Fotballboken*, 1967.
Arne Natland

**Arne Natland** () var ein norsk fotballspelar frå Oslo som spelte 26 landskamper for Noreg i tida 1949-60.

Natland spelte i yngre år på Oslo Idrettslag. Han melde seg deretter inn byrivalen Skeid, eit lag som ofte kjempa i toppen av Hovudserien. Både i 1953 og 1954 tapte laget seriefinalen, med Natland på plass. Midt i 1950-åra flytta Natland til Tønsberg og spelte sidan på Eik Idrettsforening, også det eit hovudserielag. Med Eik vann han bronsemedalje i Hovedserien 1959/60 og sølvmedalje i 1960/61. I seriefinalen 1961 møtte Eik favorittane Fredrikstad Fotballklubb og tapte 0-2.

Natland debuterte på Noregs landslag sommaren 1949 og fekk sin andre landskamp to år seinare. Fyrst i 1953 og -54 hadde han fast landslagsplass. Men så var han ute av landslaget i over fire år. Derimot hadde han klippekort i tida frå 2. november 1958 til 6. november 1960, då han i Dublin tok på seg den norske landslagsdrakta for 26. og siste gong.

Natland «var en intelligent spiller... [som] hadde en mening med alt han gjorde på banen. Han var konstruktiv - og meget allsidig. Således leverte han fine kamper både i forsvar og angrep», skriv Magnus Breili i *Fotballboken*.

## Kjelder
*Magnus Breili: *Fotballboken*, 1967.
*eu-football
Gissur svarte

**Gissur svarte** (norrønt: *Gizurr svarti*), òg kalla **Gullbråskald** (*gullbrárskáld*), eller berre **Gullbrå**, var ein Islandsk skald som levde på byrjinga av 1000-talet. 

## Om livet hans
Tilnamnet «svarte» tyder truleg på at han hadde svart hår, medan tilnamnet «gullbråskald» kan han ha fått fordi han gjorde dikt til ei kvinne som vart kalla «gullbrå», det vil seie at ho hadde gylne augehår eller augebryn.

I *[[Skaldatal]]* er han ført opp som skald hos både Olof Skötkonung og Olav den heilage, og han skal ha vore fosterfar til skalden Hovgarda-Rev.

Etter Flatøyboka skal han ha reist saman med kong Olav den Heilage i eksil til Gardarike i 1029 og i Soga om Olav den Heilage (kap. 227) blir det fortalt at han var med kong Olav i slaget ved Stiklestad i 1030, der han fall.

Gissur fekk eit vakkert ettermæle i arvekvadet «Dikt om Gissur Gullbråskald» av fostersonen Hovgarda-Rev.

## Skaldskap
Desse dikta av Gissur Svarte er kjende i dag:
* Lausevise av Gissur Svarte
* Fragment av Gissur Svarte

## Referansar


## Bakgrunnsstoff
* Det norrøne fyrstediktet av Bjarne Fidjestøl (1982) 
* Den Norsk-Islandske Skjaldedigtning av Finnur Jónsson
Hovgarda-Rev

**Hovgarda-Rev** (norrønt: *Hofgarða-Refr Gestrson*) var ein islandsk skald som levde i byrjinga av 1000-talet.

I *[[Skaldatal]]* er han ført opp som skald hos kongane Olav den heilage og Magnus den gode, og hos hovdingane Hårek på Tjøtta og sonen hans, Einar Fluga. Fleire av dikta hans er sitert i Skaldskaparmål og han er nemnd i Soga om Olav den Heilage.

Han kom frå ei gamal slekt på Snæfellsnes på Island. Mor hans var diktarkvinna *[[Steinunn Revsdotter|Steinunn]]* og faren var *Gest* på garden Hovgarda. Han vart oppfostra hos skalden Gissur Svarte (Gullbråskald), som han kalla sin læremeister i skaldekunsten. Truleg vart han fødd kort etter år 1000 og ein reknar med at han ikkje kom til Noreg før i 1030. Noko meir om livet hans er ikkje kjent.

Han skal ha gjort dikt om både Olav den Heilage, Magnus den gode og fleire andre, men ikkje noko, eller berre restar av desse dikta, er bevart.

Kjende dikt av Hovgarda-Rev:
:**Dikt om Torstein**. Det er uvisst kven denne Torstein var, men han kan ha vore sonen til Snorre gode.
:**Dikt om Gissur Svarte (Gullbråskald)** eit minnedikt om fosterfaren som fall  i slaget ved Stiklestad.
:**Ferdavise** med særs vakre og stemningsfulle dikt som handlar om ei reise «vest frå» - truleg til Noreg.
:**Fragment** - fem vers om ymse tema.

Eit av desse siste versa vitnar om hans karakter og livssyn:

Den islandske filologen Finnur Jónsson omtalar dette diktet slik:
*«Disse ord er sikkert et udtryk for Refs hjærtens mening og måske et billede af hans eget liv; men de er tillige et slags indledningsord til det islandske freds- og rolighedstidsrum, der opstod ved og efter år 1030. De udtrykker på en interessant måde, at en ny tid, med ny slægt og nye tanker er ifærd med at bryde frem*».

## Referansar


## Bakgrunnsstoff
* Den Norsk-Islandske Skjaldedigtning av Finnur Jónsson
Finn Moe

**Finn Moe** () var ein norsk politikar og journalist frå Bergen, som representerte Oslo og Arbeidarpartiet på Stortinget frå 1950 til 1969. 

### Liv og gjerning
Moe var son til ein tannlækjar i Bergen. Sjølv utdanna han seg i 1920-åra ved lærestader i Frankrike; Rouen og Paris. Åra 1927-29 var han Arbeiderbladet sin korrespondent i Berlin, deretter styrte han Arbeidernes pressekontor i tre år. Frå 1932-40 var han journalist i Arbeiderbladet, der han arbeidde med utanriksstoff.

Moe rømde landet i 1940 og var 1941-43 sjef i Norsk kringkastingsteneste i USA og 1943-45 pressekonsulent ved Utanriksdepartementet i London. Sommaren 1945 var han norsk utsending til kommisjonen som førebudde skipinga av Sameinte Nasjonar. Fram til 1946 arbeidde i SN eller med SN-saker. Han var norsk SN-ambassadør 1948-49, og var såleis medlem av Tryggjingsrådet.

Hausten 1949 vart Moe vald til stortingsrepresentant for Oslo fylke og Arbeidarpartiet, og sidan attvald fire gongar. I alle fem valperiodane var han med i Utanriks- og konstitusjonskomitéen. Han var formann i komiteen dei fire fyrste periodane, etter Arbeidarpartiet tapte regjeringsmakta i 1965 var han nestformann i komiteen dei siste fire åra på Stortinget.

Moe skreiv og gav ut eit titals bøker og publikasjonar, mest om internasjonale spørsmål, men også om arbeidarrørsla.

## Kjelder
*Stortinsgbiografi
Egg i Vorarlberg

**Egg** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 65,3 km² og hadde i kring 3&nbsp;500 ibuarar i 2016. Her er to landsbyar, Egg og Großdorf. Landsbyen Egg ligg 561 meter over havet.

37% av flatevidda i kommunen er skogvaksen, medan 32% er snaufjell.

Turisme er ei viktig næring.

## Kjelder

**Denne artikkelen bygger på «[[:de:Egg (Vorarlberg)|Egg (Vorarlberg)]]» frå ,  den 2. mai 2016.*
Egg (fleirtyding)

**[[Egg]]** kan visa til:

; Formeiringsstrukturar:
* eggcelle, ei kvinneleg kjønnscelle
* zygote, ei befrukta eggcelle
* egg, ein fri struktur som inneheld eit foster
* 
; Matvarer: 
* I samanband med matvarer som oftast eit fugleegg, typisk hønseegg
* Påskeegg 

;Med tydinga «skarp kant»:
* Skarpslipt kant, som på kniv eller øks
* landskapsforma egg, skarp, smal fjellrygg og fjell med namn etter dette:
** Egga i Norskehavet
** Eggene i Gloppen, fjell 701 moh. i Gloppen kommune
** Eggene, fjell 1288 moh. i Volda kommune
** Eggen i Vågå, fjell i Vågå kommune

;Stader:
* Egg i Vorarlberg i Austerrike
* Egg i Zürich i Sveits
Château de Blois

**Château royal de Blois** i departementet Loir-et-Cher i Frankrike er eit slott som i si tid var favorittresidensen til fleire av dei franske kongane. Slottet ligg i hjartet av byen Blois, på høgre breidda av elva Loire. Bygginga tok til på 1200-talet og vart avslutta på 1700-talet. Slottet er samansett av fleire bygningar kring ein indre slottsplass, og i arkitekturen er både gotikken, renessansen og klassisismen representerte.

## Galleri

Fil:France Loir-et-Cher Blois Chateau 04.jpg|Château royal de Blois, fasade med den monumentale trappa inn mot gardsplassen.
Fil:Blois.schloss.jpg|Fasade av fløya ut mot sentrum av Blois.
Fil:GrundrissSchlossBloisMittelalterFr.png|Plan over slottet i mellomalderen.


## Bakgrunnsstoff

*
Schwarzenberg i Vorarlberg

**Schwarzenberg** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 25,8 km² og hadde knapt 1900 ibuarar i 2016. Landsbyen Schwarzenberg ligg 696 meter over havet, ei 11-12 kilometer søraust for byen Bregenz. 

Turismen er ei viktig næring for mange i Schwarzenberg.

## Kjelder

**Denne artikkelen bygger på «[[:de:Schwarzenberg (Vorarlberg)|Schwarzenberg (Vorarlberg)]]» frå ,  den 2. mai 2016.*
Alberschwende

**Alberschwende** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 21,1&nbsp;km² og hadde kring 3&nbsp;200 ibuarar i 2016. Landsbyen Alberschwende ligg 721 meter over havet, ca. 10 kilometers biltur søraust for distriktshovudstaden Bregenz.

Landbruket spelar ei viktig rolle i Alberschwende. Heile 54&nbsp;% av landarealet i kommunen vert nytta til landbruk, 38&nbsp;% av flatevidda er dekt med skog.

Hermann Gmeiner, grunnleggjaren av SOS-barnebyar, var frå Alberschwende.

## Kjelder

**Denne artikkelen bygger på «[[:de:Alberschwende|Alberschwende]]» frå ,  den 2. mai 2016.*
Sulzberg i Vorarlberg

**Sulzberg** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 23,0 km² og hadde i kring 1800 ibuarar i 2016. Landsbyen Sulzberg ligg 1013 meter over havet. Kommunen grensar i nord mot delstaten Bayern i Tyskland.

Turisme og landbruk er viktigaste næringane i Sulzberg. Heile 62 % av landarealet vert nytta til landbruksføremål.

## Kjelder

**Denne artikkelen bygger på «[[:de:Sulzberg (Vorarlberg)|Sulzberg (Vorarlberg)]]» frå ,  den 2. mai 2016.*
Doren

**Doren** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 14,2 km² og hadde 1027 ibuarar i 2016. Kyrkjestaden i Doren ligg 711 meter over havet. Til distriktshovudstaden Bregenz i vest, er det ei 8-9 kilometer.

49 % av landarealet i Doren vert nytta til landbruk.

Eit stort molasseras flytta 200&nbsp;000 kubikkmeter masse i dagane frå 25. februar 2007.

## Kjelder

**Denne artikkelen bygger på «[[:de:Doren|Doren]]» frå ,  den 2. mai 2016.*
Gustav Natvig-Pedersen

**Gustav Natvig-Pedersen** () var ein lærar og politikar frå Stavanger. Han var stortingsrepresentant for Arbeidarpartiet frå 1937 til 1953, stortingspresident 1950-53.

### Liv og gjerning
Natvig-Pedersen var son til ein seglmakar. Sjølv tok han studenteksamen i 1911 og fullførte deretter fyrste avdeling på Krigsskulen. I 1913 vart han vernepliktig offiser og i 1920 premierløytnant. Han studerte ved Universitetet i Oslo og vart cand.philol. i 1919. 

Frå 1919 var Natvig-Pedersen overlærar ved Stavanger katedralskole, seinare var han lektor same staden. År 1928 studerte han ved London School of Economics, og under eit tilhald i USA i 1932 studerte han ved Brookwood Labor College i New York. Frå 1946 var han rektor ved St. Svithuns skole i Stavanger, ei stilling han hadde til 1962.

Under andre verdskrigen var Natvig-Pedersen i mars 1942 mellom dei mange lærarane som vart arrestert for å ha nekta å melde seg inn den NS-styrte lærarunionen, og sat internert på Jørstadmoen og seinare i Kirkenes. I mars 1943 vart han arrestert på ny og var fange på Grini i Noreg, til han frå 8. mai 1943 sat i konsentrasjonsleiren Sachsenhausen i Tyskland, heilt til Nazi-Tyskland kapitulerte våren 1945.

Natvig-Pedersen hadde fast plass i bystyret i Stavanger frå 1922 til 1963. Han var stortingsrepresentant for Arbeidarpartiet og kjøpstadene i Vest-Agder og Rogaland frå 1937 til 1953. Åra 1936-39 var han medlem av landsstyret i Arbeidarpartiet. I den fyrste fireårsperioden etter verdskrigen var han visepresident i Stortinget og nestformann i Militærkomiteen. Deretter var han i perioden 1950-53 stortingspresident og formann i Valkomiteen.

Natvig-Pedersen var nestformann i Nobelkomiteen frå 1949 til han døydde. Gjennom åra hadde han elles ei mengd tillitsverv. I 1962 vart han utnemnd til kommandør av St. Olavs Orden.

## Kjelder
*Stortingsbiografi
Ivar Norevik

**Ivar Jakobsson Norevik** () var ein norsk industriarbeidar og stortingsrepresentant frå dåverande Lavik herad i Sogn, og som representerte Arbeidarpartiet på Stortinget frå 1945 til han døydde.

Norevik var son til ein gardbrukar. Sjølv var han industriarbeider ved smelteverket Norsk Aluminium Co. i Høyanger frå 1918 til han vart vald inn på Stortinget hausten 1945. Frå 1920-åra engasjerte han seg i fagrørsla og for Arbeidarpartiet og fekk fleire tillitsverv. Han var i si tid med i hovustyret for Norsk Kjemisk.

Norevik vart vald frå valkrinsen Sogn og Fjordane i 1945 og attvald ved dei neste to stortingsvala. Valbolken 1945-49 var han medlem i Helsekomiteen. Frå 1950 hadde han plass i Skog-, vassdrags- og industrikomiteen.

Då Norevik døydde i mars 1956, rykte Edvard Solheim inn på Stortinget.

## Kjelder
*Stortingsbiografi
Langenegg

**Langenegg** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 10,5&nbsp;km² og hadde 1177 ibuarar i 2016. Han omfattar grendene Oberlangenegg og Unterlangenegg. Kyrkjestaden i Langenegg ligg 700 meter over havet, om lag 10 kilometer aust for distriktshovudstaden Bregenz.

Landbruk er hovudnæring i Langenegg. 55&nbsp;% av landarealet i kommunen vert nytta av landbruksnæringa. 39&nbsp;% av arealet er skogvakse.

## Kjelder

**Denne artikkelen bygger på «[[:de:Langenegg|Langenegg]]» frå ,  den 2. mai 2016.*
Nasjonalbibliotek

**Nasjonalbibliotek** er eit bibliotek som har som hovudoppgåve å syte for å få samla inn, teke vare på og gjere tilgjengeleg dei bøkene og somme andre spesifikke typar trykksakar som har kome ut i landet, og i seinare tid dessutan materiale som er publisert over internett. Nasjonalbiblioteket har gjerne rett til å få eit nærare fastsett mengd eksemplar av kvar nyutgjeving i landet tilsendt utan kostnad, såkalla pliktavleveringseksemplar.

Ofte ligg det òg til eit nasjonalbibliotek å take vare på gamle historisk verdfulle handskrift. Fotografi og anna biletmateriale, forfattarars bokmanuskript, brev og anna, og ymse materiale som ikkje er offentleggjort, men av offentleg og forskingsmessig interesse å take vare på for ettertida, er det òg ofte lagt til nasjonalbiblioteket å take vare på. Somme administrative oppgåver av offentleg karakter, som til dømes å tildele ISBN-nummer (internasjonalt standard boknummer) til bøker som vert gjeve ut i landet, og halde eit register over utgjevingar og publikasjonar, er dessutan av dei oppgåvene som gjerne er lagt til nasjonalbiblioteket.

Nasjonalbiblioteka er vanlegvis statlege, og i dei fleste land er det slike bibliotek. Mange land som framleis er kongedøme eller som tidlegare har vore kongedøme, har eit nasjonalbibliotek med opphav i tidlegare kongelege boksamlingar, til dømes Bibliothèque nationale de France. I Danmark har nasjonalbiblioteket namnet Det Kongelige Bibliotek, i Sverige er namnet Kungliga biblioteket, men i Finland er det universitetsbiblioteket i Helsinki, Helsingin Yliopiston Kirjasto, som har denne funksjonen.  Andre bibliotek med same funksjon er Landsbókasafn Íslands på Island, Deutsche Nationalbibliothek i Tyskland, The British Library i England, Library of Congress i USA og Russiske statsbibliotek i Russland. I Noreg har Nasjonalbiblioteket desse oppgåvene.
Liv Nina Wie Hafstad

**Liv Nina Wie Hafstad** () var ein norsk rekneskapsførar og forfattar frå Førde i Sunnfjord i Sogn og Fjordane.

I 2016 gav Wie Hafstad ut ei bok der ho skildra sitt eige misbruk av alkohol. 
«Boken handler om hvilke konsekvenser et negativt avhengighetsproblem kan få», opplyste Liv Nina Wie Hafstad på si eiga nettside. 

## Bibliografi
*

## Referansar
 

## Kjelder
* 

## Bakgrunnsstoff
*
Lokalstyrte busetnader på Kypros

Ein **lokalstyrt busetnad** (gresk κοινότητα, *kinótita*) er ei administrativ inndeling av Republikken Kypros. Kypros har seks distrikt, som er delte inn i kommunar (mest i urbane område) og lokalstyrte busetnader (mest i landlege område).

Etter den tyrkiske invasjonen i 1974 har den nordlege delen av øya vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Dette gjeld 135 lokalstyrte busetnader, medan 350 ligg i dei områda som er under kontroll av kypriotiske styresmakter.

Busetnader med meir enn 5000 innbyggjarar eller som har ressursar til å fungere som ein kommune, kan etter folkerøysting få status som kommune. I 2011 vart det på denne måten seks nye kommunar på Kypros.

## Referansar
Det newzealandske riksvåpenet

**Det newzealandske riksvåpenet** stammar frå 1911 og blei noko endra i 1956. Fram til 1911 brukte New Zealand same riksvåpen som Storbritannia. 

Riksvåpenet er eit skjold som er to gonger kløvd. 1. felt er delt av raudt og blått, med fire femtakka, raude og sølvkanta stjerner plassert som Sørkrossen i øvre felt, eit symbol ein også finn på det newzealandske  flagget. I nedre felt er eit kornnek i gull som står for landbruk. 2. felt er sølv med tre svarte gamle seglskuter som står for handel og innvandringa til landet. Det 3. feltet er delt av raudt og blått, med eit opphengt gull bukkeskinn i øvre felt som står for dyrehald, og i nedre felt to krysslagte gull hammarar som står for gruveindustri. 

Skjoldhaldarane er ei lyshåra, kvitkledd kvinne av europeisk avstamming som held det newzealandske flagget, og ein maori-høvding med en *taiaha* (stav). Over skjoldet er ei svevande engelsk kongekrone. Under skjoldet er eit postament i form av to krysslagde blad frå sølvbregna *[[Cyathea dealbata]]* og på desse er eit band med teksten «New Zealand».

## Kjelder

**Denne artikkelen bygger på «[[:nb:New Zealands riksvåpen|New Zealands riksvåpen]]» frå ,  den 3. mai 2016.*
Ditlev Vibe

**Ditlev Vibe** () var ein dansk embetsmann som virka i Noreg. Han var statthaldar frå 1721 til 1731.
Frå 1699 hadde han vore medlem av Danske Kancelli, og i 1708 geiheimeråd og medlem av Gehejmekonseilet. Han var innehavar av 
Dannebrogordenen og Elefantordenen.

## Kjelder
*
Høgaste fjella i Stordal

Denne lista viser dei **høgste fjelltoppane i [[Stordal kommune]]** i Møre og Romsdal, som har ein primærfaktor på minst 50 meter. Mange av toppane er grensefjell til grannekommunane Stranda, Ørskog, Vestnes, Rauma og Norddal.

## Kjelder
*Noregs geografiske oppmåling. Kartserien M711.
Åssiden Idrettsforening

**Åssiden Idrettsforening** er eit idrettslag i Drammen, stifta i 1937. Laget har i kring 1600 medlemer og er aktivt med i fotball og handball. Fotballaget spelar heimekampane på Åssidenbanen i nordvestre del av Drammen. Laget spelar i blå- og kvitstripete trøyer, kvite bukser og blå strømper.

Herrelaget i fotball spelar i 3. divisjon (2025).

### Soge
Åssiden IF knytte seg til Arbeidernes Idrettsforbund då laget vart skipa. Fram til 1951 høyrde bydelen Åssiden til Lier kommune, men vart då overført til Drammen kommune. Eit kunststoffdekke vart teke i bruk i Åssida i 2007.

Laget har oftast delteke på tredje og fjerde nivå i norsk fotball. I 1993-sesongen fekk Åssiden IF måle krefter mot norske fotballag på 2. nivå (1. divisjon) i seriesystemet, mellom andre Vålerenga IF og byrivalen Strømsgodset IF. Dei to nemnde klubbane rykte opp i toppserien, medan Åssiden IF enda på tiandeplass av dei 12 laga i A-avdelinga og rykte ned.

## Kjelder

**Denne artikkelen bygger på «[[:nb:Åssiden IF|Åssiden IF]]» frå ,  den 3. mai 2016.*
Svale Solheim

**Svale Solheim** () var ein norsk folklorist, politikar og forfattar. Han var fødd i Naustdal. Solheim tok studenteksamen med latin og gresk i 1923, studerte eit par år filologi før han drog til sjøs. Han var eit aktivt medlem av Norges Kommunistiske Parti og deltok også aktivt i motstandskampen under krigen. 
Solheim tok filologisk embetseksamen 1934 med norsk som hovudfag, historie og geografi som bifag. Frå 1935 til 1956 var han tilsett ved Institutt for sammenlignende Kulturforskning som leiar av den folkloristiske forskninga.
Han tok doktorgraden i 1940 på avhandlinga *Nemningsfordomar ved fiske*. 1952–1956 var han førstearkivar ved Norsk Folkeminnesamling og frå 1. august 1956 professor i folkeminnevitskap ved Universitetet i Oslo. Han etterfølgde Reidar Th. Christiansen og vart etterfølgd av Olav Bø.

Forskninga hans var prega av materialistisk funksjonalisme. Dette er tydlegast i hovudverket hans: *Norsk sætertradisjon* frå 1952. Sjølv om boka er deskriptiv og manglar kapittel om teori og metode, ser vi at han klart og oftast overtydande forklarar førestillingar om det overnaturlege ut ifrå materielle forhold.
I 1958 skreiv han ein epokegjerande artikkel om historisitet i folkeviser, og han var ein av redaktørane som utarbeidde katalogen over dei skandinaviske balladetypane (TSB katalogen).

Solheim var ein dyktig pedagog og ein avhalden førelesar. Han vekte oppsikt med sine førelesningar om Draumkvedet midt på 1900-talet, og ga inspirasjon til mange yngre, sjølvstendige forskarar som var opptekne av dette materialet, m.a. Olav Bø, Brynjulf Alver, Ådel Gjøstein Blom. 

På Norsk fjellfestival 2008 vart *Norsk Sætertradisjon* som einaste fagbok, kåra som ei av dei ti beste norske fjellbøker.(Aftenposten 11. juli 2008)

## Bibliografi
### Bøker
*
*
*
*
*
*
*
*
*
*
*

## Kjelder
*Olav Bø, Minneord om professor dr. philos Svale Solheim, i *NORVEG Folkelivsgransking 16*,  1973, s.1 – 10
* Gravminner i Norge
*Wikipedia på bokmål
Joseph Stiglitz

**Joseph Eugene Stiglitz** () er ein USA-amerikansk samfunnsøkonom, fødd i Gary i Indiana, og leiande talsmann for nykeynesianismen. For arbeidet med å analysere marknader med «asymmetrisk information» vart han i 2001 tildelt Nobelprisen i økonomi, saman med to andre økonomi-forskarar.

## Liv og gjerning
Stiglitz er ein vitskapsmann som har bidrege mykje med ny og verdifull forsking, og som har vore ein ivrig samfunnsdebattant og politisk aktør. I perioden frå 1995 til 1997 leidde han president Bill Clinton sitt råd av økonomar, medan han frå 1997 til 2000 var sjeføkonom i Verdsbanken.

I 2001 tok Stiglitz imot Sveriges Riksbanks økonomipris til minne om Alfred Nobel, saman med George Akerlof og Michael Spence, «för deras analys av marknader med asymmetrisk information» som til dømes forsikrings- og kredittmarknadene og utviklingsøkonomiar. Stiglitz gav i 2002 ut boka *Globalization and its discontents* (*Globalisering: en stor desillusjon*) der han kritiserer særleg Pengefondet (IMF) for å ha mislukkast i kampen mot global fattigdom. I oppfylgjaren *Making globalization work* frå 2006, på norsk *Globalisering som virker* (2008) kjem han med forslag til korleis globaliseringa kan fungere betre.

I september 2008 hevda Stiglitz at den globale finanskrisa kom av Irak-krigen. Han sa at «krigshungrige republikanske presidentar legg frøet til dei store økonomiske krisene i verda», og «Krigen i Irak var dårleg planlagd, noko som gjorde at USA vart tvinga til å bli i landet i lang tid. Krigen vart kostbar, og det oppstod eit underskot i statsfinansane. For å dekke dette underskotet måtte regjeringa i USA ta opp store lån».

Stiglitz meiner at ein perfekt marknad er svært sjeldan, eit syn tvert mot den nyklassiske skulen i økonomifaget. Han hevdar at dei fleste marknader har systematiske manglar, noko som grunngjev at det er trong for omfattande politiske tiltak i mange marknader.

## Kjelder

**Denne artikkelen bygger på «[[:en:Joseph Stiglitz|Joseph Stiglitz]]» frå ,  den 4. mai 2016.*
Ola Mjanger

**Ola Sjursson Mjanger** () var ein norsk forfattar og skulemann frå Masfjorden.

### Liv og gjerning
Mjanger var i unge år lærar i heimbygda. Før fyrste verdskrigen flytta han til Trøgstad og var nokre år lærar der. Sidan fekk han undervisningsstilling i Larvik og arbeidde i byen i over 40 år. Han var formann i Larvik og Brunla norskdomslag i mange år, og skreiv lagssoga då laget i 1942 runda 25 år.
 
I tida 1931-48 gav han ut ti barnebøker på Norlis Forlag, Fonna Forlag og Norsk Barneblads Forlag. Handlinga i bøkene er ofte lagt til det samtidige Larvik eller til det historiske Vestfold. I den siste boka, *Nybyggjarane på Galapagos*, utgjeven under psevdonymet Ølve Mjålid, handlar det om internasjonal kvalfangst og fekk eit visst dokumentarisk preg gjennom undertittelen 'Fortald etter folk som var med på ferda'.

Under andre verdskrigen forfatta Mjanger romanen *Den unge hermannen. Ei soge få Gyldenløvekrigane i 1670-åra* (1944) med emne frå Larviks historie. Boka kan lesast som eit skjult innlegg i motstandskampen mot den tyske okkupasjonsmakta. Mjanger sine bøker er skrive i den realistiske gutebok-tradisjonen, med vekt på spenning.

## Kjelder
*lokalhistoriewiki
*Norsk Allkunnebok. VIII. bandet. 1958
Schlins

**Schlins** er ein kommune i distriktet Feldkirch i forbundslandet Vorarlberg i Austerrike. Kommunen dekker eit areal på 6,03 km² med om lag 2&nbsp;400 ibuarar i 2016. Schlins ligg på nordsida av elva Ill, 502 meter over havet og omfattar «grendene» Baling, Frommengärsch, Jupident og Rönsberg. Til distriktshovudstaden Feldkirch i nordvest er det åtte kilometer.

47&nbsp;% av arealet i kommunen vert nytta til landbruk, som spelar ei viktig rolle i eit elles variert næringsliv. 32&nbsp;% av flatevidda er dekt med skog.

## Kjelder

**Denne artikkelen bygger på «[[:de:Schlins|Schlins]]» frå ,  den 4. mai 2016.*
Satteins

**Satteins** er ein kommune i distriktet Feldkirch i forbundslandet Vorarlberg i Austerrike. Kommunen dekker eit areal på 12,7 km² med i underkant av 2&nbsp;600 ibuarar i 2016. Landsbyen Satteins ligg 495 meter over havet, på nordsida av elva Ill, og ca seks kilometer søraust for distriktshovudstaden Feldkirch.

## Kjelder

**Denne artikkelen bygger på «[[:de:Satteins|Satteins]]» frå ,  den 4. mai 2016.*
Göfis

**Göfis** er ein kommune i distriktet Feldkirch i forbundslandet Vorarlberg i Austerrike. Kommunen dekker eit areal på 9,05 km² med over 3&nbsp;200 ibuarar i 2016. Landsbyen Göfis ligg 558 meter over havet, mindre en to kilometer aust for distriktshovudstaden Feldkirch.

49 % av flatevidda i Göfis er skogkledd.

## Kjelder

**Denne artikkelen bygger på «[[:de:Göfis|Göfis]]» frå ,  den 4. mai 2016.*
Sargodha

**Sargodha**  er ein by i Panjab i Pakistan. Han har kring 455 400 innbyggjarar (1998). Sargodha er den 11. største byen i Pakistan, og ein av dei som veks raskast. 

Sargodha ligg om lag 20 mil nordvest for Lahore. Elva Jhelum renn vest og sør for Sargodha, medan Chenab renn aust for byen. 

Staden har vore folkesett i lang tid, men den noverande byen blei grunnlagd av dei britiske kolonistyresmaktene i 1903. Han er ein av ein handfull planlagde byar i Pakistan.

Byen er eit samferdselsknutepunkt og ein handelsby i eit større jordbruksområde. Det finst også industri her med grunnlag i jordbruket, som handsaming av sukker, korn, olje og tekstilar. 

Sargodha har eit universitet. skipa i 2002, og fleire høgskular. Det ligg ein militær flybase her, PAF Base Mushaf, som er den største i landet. Basen blei opphavleg skipa av britiske Royal Air Force på grunn av den strategiske plasseringa. Den sentrale luftkommandoen til det pakistanske luftforsvaret har hovudkvarter her. Basen har også skule for kamppilotar.

## Kjelder


**Denne artikkelen bygger på «[[:en:Sargodha|Sargodha]]» frå ,  den 5. mai 2016.*
Joar Vaadal

**Joar Vaadal** () er ein norsk tidlegare fotballspelar frå Steinkjer som vart både cup- og seriemeister med Lillestrøm Sportsklubb, og spelte 10 landskampar i åra 1984-86.

Vaadal var angrepsspelar på Steinkjer IFK, eit topp andredivisjonslag tidleg i 1980-åra. Han var toppskårar då laget i 1983-sesongen enda på tredjeplass i B-avdelinga, og dermed mislukkast i å rykke opp i 1. divisjon.

Vaadal valde då å skifte beite. Dei fire sesongane 1984–87 var han Lillestrøm-spelar, der han på 77 seriekampar skåra 25 mål. I Lillestrøm danna han spisspar saman med André Krogsæter, mellom anna i cupfinalen i 1985, då Lillestrøm vann 4-1 over Vålerenga og Krogsæter skåra alle måla. Året etter vart Vaadal seriemeister med romeriksklubben. 

Frå juni 1984 til mai 1985 deltok Vaadal i ni landskampar for Noreg. Dei to landslagsmåla han skåra, kom begge i OL-kampen mot Qatar i Boston 2. august 1984. Noreg vann 2-0. Han fekk sin tiande og siste kamp då han var innbytar i ein OL-kvalifiseringskamp mot Sovjetunionen i oktober 1986.

### Merittar
*Noregsmeister: 1985 med Lillestrøm SK
*Seriemeister: 1986 med Lillestrøm SK

## Kjelder

**Denne artikkelen bygger på «[[:nb:Joar Vaadal|Joar Vaadal]]» frå ,  den 5. mai 2016.*
Sportsklubben Rollon

**Sportsklubben Rollon** er eit idrettslag i Ålesund, skipa 20. februar 1914. Laget er aktivt i fotball og har i periodar markert seg i handball. Rollon spelar i blå og kvite drakter.

Rollon er den eldste fotballklubben i Ålesund, fire månader eldre enn meir kjende Aalesunds Fotballklubb. Klubben har namn etter Rollo frå Normandie som ein meiner er identisk med den sunnmørske vikinghovdingen Gange-Rolv, avbilda på den blå-kvite fana til sportsklubben.

Rollon deltok i Noregsmeisterskapen i fotball 1915, som det fyrste laget frå Møre og Romsdal. I tida etter andre verdskrigen veksla Rollon mellom å spele Landsdelsserien og den underliggjande serien. På 1960-talet og fram til 1975 var Rollon fast deltakar i 4. divisjon Sunnmøre. I siste halvpart av 1970-talet spelte Rollon i tredje divisjon, i 1977-sesongen var laget fullt på høgde med AaFK. Harald Thorsen og John Helge Aam var mellom dei fremste Rollon-spelarane i desse åra. Etter å ha vore i 3. divisjon i sesongane 1983-85, vart laget gradvis svekka og i 1995 trekte Rollon A-laget frå serien, men melde seg på att i seriesystemet i 2000. På 2010-talet har Rollon vandra mellom fjerde og femte nivå i seriefotballen.

Rollon reiste i 1924 lagshytta Rollonhytta på Sulafjellet i dåverande Borgund kommune, eit hus som framleis er i klubbens eige. Rollon tok i 1954 bruk ei fotballbane med grusdekke og klubbhus i bydelen «Bakom fjellet» i Ålesund. Bana heldt ikkje internasjonale mål og  eigedomen vart seld. Ei nybygt grasbane og nytt klubbhus i bydelen Larsgarden vart teken i bruk i 1985. Frå 2013 er det kunstdekke på Rollonbana.

## Kjelder

**Denne artikkelen bygger på «[[:nb:SK Rollon|SK Rollon]]» frå ,  den 5. mai 2016.*
Roar Gulbrandsen

**Roar Gulbrandsen**() var ein norsk kunstmålar og forfattar. Han budde i Førde.

## Bibliografi
### Bøker
*
*
*
*
*
*
*
*
### I bøker - eit utval
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Om Roar Gulbrandsen på Publica forlag
* Firda 31.12.2021

## Bakgrunnsstoff
* Om Roar Gulbrandsen i Lokalhistoriske artiklar Sogn og Fjordane
Idar Stegane

**Idar Stegane** () er ein norsk professor og forfattar som særleg har teke for seg norsk og nordisk litteratur.

Stegane er fødd i Eikefjord i Flora kommune, busett i Bergen, der han tok mellomfag i tysk (1966) og norsk (1967), og grunnfag i allmenn litteraturvitskap (1968) ved universitetet. Same staden tok han magistergraden i litteraturvitskap i 1971, med ei oppgåve om Olav H. Hauge si dikting. I 1993 tok Stegane doktorgraden i nordisk litteraturvitskap, med avhandlinga *Det nynorske skriftlivet. Studiar i framvoksteren av ei nynorsk litterær offentlegheit*.

Før Stegane byrja det akademiske livet, arbeidde han ein periode på gard, og som skogsarbeidar og sildefiskar. I 1964 var han lærarvikar ved Flora folkeskule. Frå 1971 til 1972 var han lektor ved Firda offentlege landsgymnas på Sandane. Han var vitskapleg assistent ved Universitetet i Bergen i 1977, før han blei stipendiat og seinare førsteamanuensis same staden, mellom 1986 og 1993. Frå 1993 til 2007 var Stegane professor i nordisk litteratur, og han er no professor emeritus.

Stegane har skrive og har vore redaktør for fleire bøker. *Olav H. Hauges dikting* (1974) er ein lettare omarbeidd versjon av magisteravhandlinga og eit viktig bidrag til forskinga på Hauge si dikting. I 1983 gav Stegane ut ei bok om den unge forleggjaren og bokhandlaren Mons Litleré, med tittelen *Mons Litlerés forlag*. I 1995 redigerte han festskriftet *Ord om ordkunst. Til [[Asbjørn Aarseth]] på 60-årsdagen*, saman med Atle Kittang. Han har òg vore medredaktør for antologien *Norske tekster. Lyrikk* (1998), og saman med Hadle Oftedal Andersen redigerte han *Modernisme i nordisk lyrikk* i 2005. I 2010 kom artikkelsamlinga *Artiklar om litteratur*.

## Bibliografi
### Bøker
*
*
*
*
*
*
*
*
*
*
*
*
*
*
*
*

### I bøker - eit utval
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder
*Allkunne

## Bakgrunnsstoff
* Om Idar Stegane i Lokalhistoriske artiklar Sogn og Fjordane
*
*
Tore Reginiussen

**Tore Reginiussen** () er ein norsk fotballspelar frå Alta som spelte 21 landskampar i tida 2008-14, og sidan 2012 har vore midtstoppar i Rosenborg Ballklubb.

### Klubbspel
Reginiussen spelte på Alta IF i åra 2003-05. Etter at Alta rykte ned på tredje nivå, var han Tromsø-spelar i fire sesongar, 2006-09. Vinteren 2010 skreiv han kontrakt med den tyske storklubben Schalke 04. Han klarte ikkje å spele seg inn på det tyske laget, så våren 2011 var han atter å sjå i Tromsø-drakta.

I juni 2011 signerte Reginiussen for danske Odense Ballklub og eit tilhald som varte eitt år. Den 5. august 2012 vart han overført til Rosenborg BK i Trondheim. Her var han i 2015 med å vinne både serien og cupfinalen.

### Landslagspel
Reginiussen debuterte på det norske landslaget 26. mars 2008 mot Montenegro. Fem månader seinare skåra han sitt fyrste landslagsmål i ein privatlandskamp mot Irland som enda 1-1. I sin tiande landskamp vart han matchvinnar då han skåra det einaste målet i kampen mot Thailand i Bangkok, 18. mars 2012. Han var landslagskaptein i sine to siste landskampar, begge spelt i Abu Dhabi i januar 2014 og mot høvesvis Moldova og Polen.

### Merittar
*Seriemeister: 2015 med Rosenborg BK
*Noregsmeister: 2015 med Rosenborg BK

## Kjelder
*eu-football
Jori Mørkve

**Jori Mørkve** () er ein norsk idrettsutøvar som er medlem i Voss Skiskyttarlag og IL Eldar.

Mørkve er mest kjend som skiskyttar. I perioden 2001-16 deltok ho i nesten 50 renn i verdscupen i skiskyting, med ein 18. plass på sprinten i Khanty-Mansijsk i 2007 som beste individuelle plassering. Sine beste prestasjonar i verdscupen gjorde ho i stafettar, fyrste gongen med tredjeplassen saman med det norske laget som deltok i Hochfilzen i desember 2006.

Etter nokre gode stafettetappar fekk Mørkve plass på det norske laget i mixstafett under VM i skiskyting 2007 i Antholz. Saman med Tora Berger, Emil Hegle Svendsen og Frode Andresen gjekk ho det norske laget inn til bronsemedalje. I same meisterskapen fekk ho bronse også med det norske kvinnelaget i 4 × 6 km stafett; Tora Berger, Ann Kristin Flatland og Linda Grubben var lagkameratane hennar.

Mørkve har sikra seg to sølvmedaljar på 15 km i NM i skiskyting, fyrste gongen i 2010 og andre gongen i 2013. Ved begge høva møtte ho si overkvinne i Tora Berger. Mørkve har elles NM-bronsar frå 2005 og 2011.

Mørkve har også delteke i langrenn, då på nasjonalt nivå og helst i stafettevlingar.

## Kjelder

**Denne artikkelen bygger på «[[:de:Jori Mørkve|Jori Mørkve]]» frå ,  den 6. mai 2016.*
Kommune- og fylkestingval

**Kommune- og fylkestingval** er to ålmenne val for alle med røysterett som går føre seg samstundes i kvar kommune i Noreg kvart fjerde år for å velje representantar til kommunestyret i vedkomande kommune, og for å velje representantar til fylkestinget i fylkeskommunen i det fylket kommunen ligg i.

Kommune- og fylkestingvala vert lagt til ein mandag i september månad i valåret. Men dei einskilde kommunane kan fastsetje at vallokala i kommunen òg skal vere opne sundagen før denne mandagen.

Før andre verdskrigen var det kommuneval så ofte som kvart tredje år.